b'\n_START_ARTICLE_\nGrad Caen\n_START_PARAGRAPH_\nGrad v Caenu (Ch\xc3\xa2teau de Caen) je grad v mestu Caen v departmaju Calvados, Spodnja Normandija. Uradno je bil za\xc5\xa1\xc4\x8diten kot Monument historique v Franciji od leta 1886.\n_START_SECTION_\nZgodovina\n_START_PARAGRAPH_\nGrad je okoli leta 1060 zgradil Viljem Osvajalec, ki je uspe\xc5\xa1no leta 1066 osvojil Anglijo. Njegov sin Henrik I. je potem zgradil cerkev Saint Georges, trdnjavo (1123) in veliko dvorano za vojvodski dvor._NEWLINE_Na bo\xc5\xbei\xc4\x8d 1182 je kraljevi dvor praznoval bo\xc5\xbei\xc4\x8d v avli caenskega gradu, ko so se zbrali Henrik II. Angle\xc5\xa1ki in njegovi sinovi, Richard Lionheart in John Lackland, ter ve\xc4\x8d kot tiso\xc4\x8d vitezov._NEWLINE_Caenski grad je bil, skupaj z drugimi v Normandiji, izro\xc4\x8den francoski kroni leta 1204. Filip II. Francoski je okrepil utrdbo._NEWLINE_Grad je bil dele\xc5\xbeen ve\xc4\x8d napadov med stoletno vojno (1346, 1417, 1450). Utrdba je bila podrta leta 1793 v \xc4\x8dasu francoske revolucije, s sklepom Dr\xc5\xbeavne konvencije._NEWLINE_Grad, ki je bil med drugo svetovno vojno uporabljen kot voja\xc5\xa1nica, bil bombardiran leta 1944 in resno po\xc5\xa1kodovan._NEWLINE_Leta 1946 se je Michel de Bo\xc3\xbcard, arheolog iz Caena, odlo\xc4\x8dil za\xc4\x8deti izkopavanja na obmo\xc4\x8dju gradu, da bi na\xc5\xa1el srednjeve\xc5\xa1ke ostanke. Mus\xc3\xa9e des Beaux-Arts, ki je bil name\xc5\xa1\xc4\x8den v grad leta 1967, so odprli leta 1971.\n_START_SECTION_\nNedavna dela\n_START_PARAGRAPH_\nOd marca 2004 mesto Caen obnavlja obzidje s finan\xc4\x8dno pomo\xc4\x8djo European Regional Development Fund (ERDF)(zagotavljanje stabilnosti, odpiranje strelnih lin zazidanih v 19. stoletju). 6.000 m\xc2\xb3 zemlje so odstranili, da bi imeli bolj\xc5\xa1i pogled na severozahodno steno iz 12. stoletja. Ta operacija je razkrila klet zasebne hi\xc5\xa1e iz 15. stoletja, ki ima \xc5\xa1e vedno svojo pe\xc4\x8d, skladi\xc5\xa1\xc4\x8de smodnika in dve steni kova\xc4\x8dije iz 14. stoletja. Na\xc5\xa1li so tudi sledove hlevov._NEWLINE_Temelji utrdbe so bili o\xc4\x8di\xc5\xa1\xc4\x8deni in ljudje so \xc5\xa1e vedno delajo na izkopavanjih okoli njih.'